**Koenigsegg Automotive AB** on ruotsalainen superautojen valmistaja, jonka tehdas sijaitsi ensin Olofströmin kaupungissa ja myöhemmin Margretetorpissa, Ängelholmin ulkopuolella. 

Koenigseggin logon suunnitteli Jacob Låftman vuonna 1993 ja se perustuu Koenigseggin sukuvaakunaan. Vaakuna on peräisin 1100-luvulta, jolloin suvun edustaja sai Pyhän saksalais-roomalaisen keisarikunnan ritarin arvonimen.

Historiaa
---------

Yrityksen perusti vuonna 1994 Christian von Koenigsegg aikomuksenaan valmistaa superauto, joka perustuisi Formula 1 -teknologiaan. Auton tuli olla kaksipaikkainen, keskimoottorinen ja kovakattoinen superauto, joka kilpailisi suorituskyvyltään maailman nopeimpien autojen sarjassa. Aluksi Koenigseggin oli määrä hankkia moottori joltakin toiselta valmistajalta, mutta lopulta tehdas suunnitteli ja valmisti moottorin itse.

Kesäkuussa 2009 Koenigseggin piti ostaa konkurssin partaalla oleva Saab, mutta kauppa peruuntui marraskuussa 2009.

Automallit
----------

Prototyyppi, Koenigsegg CC, julkistettiin vuonna 1997. Ensimmäinen tuotantoon edennyt prototyyppi julkistettiin kolme vuotta myöhemmin, vuoden 2000 Pariisin autonäyttelyssä. Ensimmäinen asiakkaalle toimitettu auto oli punainen CC 8S ja se esiintyi vuonna 2002 Geneven autonäyttelyssä. Samana vuonna rakennettiin myös neljä muuta autoa. Koenigsegg haki julkisuutta myös Aasiassa osallistumalla Soulin autonäyttelyyn. Vuonna 2004 uusi CCR paljastettiin Geneven autonäyttelyssä. 

Koenigsegg CCR rikkoi sarjavalmisteisten autojen nopeusennätyksen tuloksella 387,87 kilometriä tunnissa 28. helmikuuta vuonna 2005 kello 12.08 paikallista aikaa Nardossa, Italiassa. Entinen ennätys oli tehty McLaren F1 -urheiluautolla. Koenigsegg CCR:n ennätys kesti vuoden 2005 syyskuuhun saakka, jolloin Bugatti Veyron kykeni 407,5 kilometrin tuntinopeuteen.

Talvella 2007 Koenigsegg julkaisi FIAn sääntöjen mukaisen kilpa-auton Koenigsegg CCGT:n (Competition Coupé GT).

Keväällä 2007 Geneven autonäyttelyssä Koenigsegg julkaisi 1 018-hevosvoimaisen Koenigsegg CCXR:n, joka vei maailman tehokkaimman sarjavalmisteisen auton tittelin Barabus TKR:ltä takaisin Koenigseggille. Nykyään paikkaa pitää Bugatti Chiron Super Sport 1578 hevosvoimalla.

Vuonna 2014 Koenigsegg julkaisi mallin One:1, jolla se lunasti takaisin maailman tehokkaimman sarjavalmisteisten autojen tittelin. Nimi tarkoittaa moottorin tehon olevan 1 megawatti (1 000 kilowattia eli 1 360 hevosvoimaa) ja teho/paino-suhteen (hv/kg) olevan 1:1. Sen huippunopeus on 433 km/h, ja se oli aikanaan maailman nopein sarjavalmisteinen auto.*lähde?*

Luettelo automalleista
----------------------

* CC
* CC8S
* CCR
* CCX
* CCX Edition
	+ CCGT
	+ CCXR
	+ CCXR Edition
	+ CCXR Special Edition
	+ Trevita
* Agera
	+ Agera R
	+ Agera S
	+ One:1
	+ Agera RS
	+ Agera Final
* Regera
* One:1
* Jesko
	+ Jesko Absolut
* Gemera (2024-)
* CC850 (2024-)

Galleria
--------

* Koenigsegg CCX.Koenigsegg CCX.
* Koenigsegg Agera Geneven autonäyttelyssä vuonna 2011.Koenigsegg Agera Geneven autonäyttelyssä vuonna 2011.
* Koenigsegg CCGT.Koenigsegg CCGT.
* Koenigsegg Jesko.Koenigsegg Jesko.
* Gemera esittelyssä Goodwood Festival of Speedissä vuonna 2022.Gemera esittelyssä Goodwood Festival of Speedissä vuonna 2022.

Lähteet
-------

1. ↑  Koenigsegg perui Saabin oston *Ilta-Sanomat*.  24.11.2009. Viitattu 24.11.2009. [vanhentunut linkki]
2. ↑  Koenigsegg Competition Coupe GT Revealed[vanhentunut linkki]
3. ↑  Koenigsegg One1 Koenigsegg.com.  Arkistoitu 16.1.2017. Viitattu 10.8.2015.
4. ↑  Ollie Kew: The new Jesko Absolut is the fastest ever Koenigsegg *topgear.com*.  3.3.2020. Viitattu 11.1.2023. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Koenigsegg**.
* Virallinen kotisivu
* Koenigsegg CC (Arkistoitu – Internet Archive)
* Koenigsegg CCR (Arkistoitu – Internet Archive)
* Koenigsegg CCX (Arkistoitu – Internet Archive)

Koenigsegg

* CC
* CCGT
* CC8S
* CCR
* CCX
* CCXR
* Agera
* Regera
* One:1
* Jesko
* Gemera
* CC850